CELEX: 62016TN0401
Language: sl
Date: 2016-07-29 00:00:00
Title: Zadeva T-401/16: Tožba, vložena 29. julija 2016 – Španija/Komisija

17.10.2016   
            
            
               SL
            
            
               Uradni list Evropske unije
            
            
               C 383/16
            
         Tožba, vložena 29. julija 2016 – Španija/Komisija
   (Zadeva T-401/16)
   (2016/C 383/22)
   Jezik postopka: španščina
   
      Stranki
   
   
      Tožeča stranka: Kraljevina Španija (zastopnika: S. Centeno Huerta in M. García-Valdecasas Dorrego, agenta)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               razveljavi razpis javnih natečajev EPSO/AD/323/16-Preiskovalci (AD 7) in EPSO/AD/324/16- Preiskovalci (AD 9): Vodje skupin
            
         
               —
            
            
               in Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja tri tožbene razloge.
   
               1.
            
            
               Prvi tožbeni razlog: kršitev členov 1 in 2 Uredbe št. 1/58, člena 22 Listine in člena 1d Kadrovskih predpisov zaradi omejitve načina komunikacije med EPSO in kandidatom, kar vključuje tudi prijavni obrazec.
            
         
               2.
            
            
               Drugi tožbeni razlog: kršitev členov 1 in 6 Uredbe št. 1/58, člena 22 Listine, ter členov 1d(1) in (6), 27 in 28(f) Kadrovskih predpisov ter člena 1 Priloge III h Kadrovskim predpisom, ker je izbira drugega jezika neupravičeno omejena na zgolj tri jezike, in sicer angleščino, francoščino in nemščino, ostali uradni jeziki Evropske unije pa so izključeni.
            
         
               3.
            
            
               Tretji tožbeni razlog: diskriminacija na podlagi jezika, prepovedana s členom 1 Uredbe št. 1/58, členom 22 Listine, 1d(1) in (6), 27 in 28(f) Kadrovskih predpisov ter členom 1 Priloge III h Kadrovskim predpisom, ker je izbira angleščine, francoščine in nemščine arbitrarna.
            
         Tožeča stranka v zvezi s tem pojasnjuje, da je treba te tožbene razloge razumeti ob upoštevanju sodbe Sodišča z dne 27. novembra 2012 v zadevi C-566/10 P, Italija/Komisija ter sodb Splošnega sodišča z dne 24. septembra 2015 v združenih zadevah Španija/Komisija in Italija/Komisija (T-191/13 in T-124/13) in z dne 17. decembra 2015 (T-275/13, T-295/13 in T-510/13, Italija/Komisija), ki so pravnomočne, ker jih Komisija ni izpodbijala, in katerih izvršitev se pri zadevnem razpisu ni upoštevala.